Gyöngyösi Strand nyári nyitva tartás
Nagyüzem a strandon, délutáni kedvezménnyel
Utoljára módosítva: 2013-06-19 12:17
A vakációra megérkezett a kánikula is. A gyöngyösiek kedvezményesen strandolhatnak délutánonként.
Juhász Péter, a strandot üzemeltető Sportfólió Kft. ügyvezetője az Aktuálisnak elmondta: a nyári vakációhoz igazították a nyitva tartási rendet: hétköznap reggel 6-19, vasárnap 9-19 óráig tart nyitva a gyöngyösi strant. Az 50-es, a gyerek- és a benti medence is teljes kihasználtsággal üzemel.
A strandürdő egy energetikai korszerűsítésre is pályázik, amelytől jelentős költségmegtakarítást remélnek, és úgy tervezik, hogy ebből a pénzből újabb beruházásokat valósítanak majd meg. Fontolgatják a wellness-részleg bővítését, illetve egy újabb szabadtéri medence megépítését is - mondta el az ügyvezető, akitől azt is megtudtuk: a gyöngyösiek délutánonként - három óra után - kedvezményes jeggyel, féláron, azaz hatszáz forintért strandolhatnak. A nem gyöngyösi lakosok délutáni jegye száz forinttal drágább.